Document ID: 32014R1232

REGULAMENTUL DE PUNERE ÎN APLICARE (UE) NR. 1232/2014 AL COMISIEI
din 18 noiembrie 2014
de modificare a Regulamentului de punere în aplicare (UE) nr. 215/2014 al Comisiei, în scopul de a adapta trimiterile din acesta la Regulamentul (UE) nr. 508/2014 al Parlamentului European și al Consiliului, precum și de rectificare a Regulamentului de punere în aplicare (UE) nr. 215/2014
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 8 al treilea paragraf și articolul 22 alineatul (7) al cincilea paragraf,
întrucât:
(1)
Pentru a se asigura că există legislația necesară pentru programarea fondurilor structurale și de investiții europene („fondurile ESI”) și pentru a permite adoptarea la timp a programelor operaționale relevante, Regulamentul de punere în aplicare (UE) nr. 215/2014 al Comisiei (2) a fost adoptat înainte de adoptarea Regulamentului (UE) nr. 508/2014 al Parlamentului European și al Consiliului (3).
(2)
Ulterior adoptării Regulamentului (UE) nr. 508/2014, anumite trimiteri din Regulamentul de punere în aplicare (UE) nr. 215/2014 referitoare la viitorul act legislativ al Uniunii privind Fondul european pentru pescuit și afaceri maritime (denumit în continuare „FEPAM”) ar trebui înlocuit cu trimiteri la Regulamentul (UE) nr. 508/2014.
(3)
În ceea ce privește FEPAM, ponderarea măsurilor prevăzute în viitorul act legislativ al Uniunii privind FEPAM în ceea ce privește nivelul sprijinului acordat obiectivelor în materie de schimbări climatice pentru fiecare dintre cele cinci fonduri ESI adoptate prin Regulamentul de punere în aplicare (UE) nr. 215/2014 a fost atribuită provizoriu. Prin urmare, trimiterile din anexa III la Regulamentul de punere în aplicare (UE) nr. 215/2014 ar trebui să fie aliniate la ultima numerotare a dispozițiilor din Regulamentul (UE) nr. 508/2014.
(4)
Pentru a se garanta că, în contextul cadrului de performanță, îndeplinirea obiectivului de etapă și atingerea țintei pentru un indicator financiar pot fi evaluate pe baza cererilor de plată prezentate Comisiei, trimiterea eronată din articolul 5 alineatul (2) al Regulamentului de punere în aplicare (UE) nr. 215/2014 la articolul 126 litera (c) din Regulamentul (UE) nr. 1303/2013 ar trebui corectată cu o trimitere la articolul 126 litera (a) din Regulamentul (UE) nr. 1303/2013.
(5)
Pentru a se asigura aplicarea cu promptitudine a măsurilor prevăzute în prezentul regulament, acesta ar trebui să intre în vigoare în ziua următoare datei publicării sale în Jurnalul Oficial al Uniunii Europene.
(6)
Măsurile prevăzute în prezentul regulament sunt conforme cu avizul Comitetului de coordonare pentru fondurile structurale și de investiții europene.
(7)
Prin urmare, Regulamentul de punere în aplicare (UE) nr. 215/2014 ar trebui modificat și rectificat în consecință,
ADOPTĂ PREZENTUL REGULAMENT:
Articolul 1
Regulamentul de punere în aplicare (UE) nr. 215/2014 se modifică după cum urmează:
1.
La articolul 3 alineatul (1) al doilea paragraf, literele (c) și (d) se înlocuiesc cu următorul text:
„(c)
raportarea de către statele membre cu privire la creditele financiare și cheltuielile pentru fiecare măsură în rapoartele anuale privind punerea în aplicare, în conformitate cu articolul 50 alineatele (4) și (5) din Regulamentul (UE) nr. 1303/2013 și cu articolul 114 alineatul (2) din Regulamentul (UE) nr. 508/2014;
(d)
informațiile și datele furnizate de către statele membre cu privire la operațiunile selectate pentru finanțare, în conformitate cu articolul 97 alineatul (1) litera (a) și cu articolul 107 alineatul (3) din Regulamentul (UE) nr. 508/2014.”
2.
Anexa III se înlocuiește cu textul din anexa la prezentul regulament.
Articolul 2
Regulamentul de punere în aplicare (UE) nr. 215/2014 se rectifică după cum urmează:
La pagina 68, la articolul 5, alineatul (2):
în loc de
:
„(2) Pentru toate fondurile ESI, cu excepția FEADR, obiectivul de etapă și ținta pentru un indicator financiar se referă la valoarea totală a cheltuielilor eligibile care au fost înregistrate în sistemul contabil al autorității de certificare și care au fost certificate de către autoritatea respectivă în conformitate cu articolul 126 litera (c) din Regulamentul (UE) nr. 1303/2013.
Pentru FEADR, ele se referă la totalitatea cheltuielilor publice realizate, introduse în sistemul comun de monitorizare și evaluare.”
,
se va citi
:
„(2) Pentru toate fondurile ESI, cu excepția FEADR, obiectivul de etapă și ținta pentru un indicator financiar se referă la valoarea totală a cheltuielilor eligibile care au fost înregistrate în sistemul contabil al autorității de certificare și care au fost certificate de către autoritatea respectivă în conformitate cu articolul 126 litera (a) din Regulamentul (UE) nr. 1303/2013.
Pentru FEADR, ele se referă la cheltuielile publice totale realizate, introduse în sistemul comun de monitorizare și evaluare.”
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 noiembrie 2014.

Labels: 20
15
19
6